CELEX: 22011D0113
Language: lt
Date: 1319155200000
Title: 2011 m. spalio 21 d. EEE jungtinio komiteto sprendimas Nr. 113/2011, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

22.12.2011   
            
            
               LT
            
            
               Europos Sąjungos oficialusis leidinys
            
            
               L 341/74
            
         EEE JUNGTINIO KOMITETO SPRENDIMAS
   Nr. 113/2011
   2011 m. spalio 21 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2011 m. liepos 1 d. EEE jungtinio komiteto sprendimu Nr. 66/2011 (1);
            
         
               (2)
            
            
               į Susitarimą turi būti įtraukta 2008 m. liepos 18 d. Komisijos direktyva 2008/74/EB, iš dalies keičianti Europos Parlamento ir Tarybos direktyvos 2005/55/EB ir Direktyvos 2005/78/EB nuostatas dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (2);
            
         
               (3)
            
            
               į Susitarimą turi būti įtraukta 2009 m. sausio 7 d. Komisijos direktyva 2009/1/EB, kuria iš dalies keičiama Europos Parlamento ir Tarybos direktyva 2005/64/EB dėl motorinių transporto priemonių tipų patvirtinimo, atsižvelgiant į galimybę jas pakartotinai naudoti, perdirbti ir atnaujinti, siekiant ją suderinti su technikos pažanga (3);
            
         
               (4)
            
            
               į Susitarimą turi būti įtraukta 2009 m. liepos 13 d. Europos Parlamento ir Tarybos direktyva 2009/67/EB dėl apšvietimo ir šviesos signalo įtaisų įrengimo dviratėse arba triratėse motorinėse transporto priemonėse (4);
            
         
               (5)
            
            
               į Susitarimą turi būti įtraukta 2009 m. liepos 13 d. Europos Parlamento ir Tarybos direktyva 2009/78/EB dėl dviračių motorinių transporto priemonių stovų (5);
            
         
               (6)
            
            
               Direktyva 2009/67/EB panaikinama Tarybos direktyva 93/92/EEB (6), kuri įtraukta į Susitarimą, todėl ji turi būti iš Susitarimo išbraukta;
            
         
               (7)
            
            
               Direktyva 2009/78/EB panaikinama Tarybos direktyva 93/31/EEB (7), kuri įtraukta į Susitarimą, todėl ji turi būti iš Susitarimo išbraukta,
            
         PRIĖMĖ ŠĮ SPRENDIMĄ:
   1 straipsnis
   Susitarimo II priedo I skyrius iš dalies keičiamas taip:
   
               1)
            
            
               45k punkto (Tarybos direktyva 93/31/EEB) ir 45o punkto (Tarybos direktyva 93/92/EEB) tekstai išbraukiami;
            
         
               2)
            
            
               45zn punktas (Europos Parlamento ir Tarybos direktyva 2005/64/EB) papildomas taip:
               „su pakeitimais, padarytais:
               
                           —
                        
                        
                           
                              32009 L 0001: 2009 m. sausio 7 d. Komisijos direktyva 2009/1/EB (OL L 9, 2009 1 14, p. 31).“;
                        
                     
         
               3)
            
            
               45zl punktas (Europos Parlamento ir Tarybos direktyva 2005/55/EB) ir 45zo punktas (Komisijos direktyva 2005/78/EB) papildomi šia įtrauka:
               
                           „—
                        
                        
                           
                              32008 L 0074: 2008 m. liepos 18 d. Komisijos direktyva 2008/74/EB (OL L 192, 2008 7 19, p. 51).“;
                        
                     
         
               4)
            
            
               po 45zu punkto (Komisijos reglamentas (EB) Nr. 692/2008) įterpiami šie punktai:
               
                           „45zv.
                        
                        
                           
                              32009 L 0067: 2009 m. liepos 13 d. Europos Parlamento ir Tarybos direktyva 2009/67/EB dėl apšvietimo ir šviesos signalo įtaisų įrengimo dviratėse arba triratėse motorinėse transporto priemonėse (OL L 222, 2009 8 25, p. 1).
                        
                     
                           45zw.
                        
                        
                           
                              32009 L 0078: 2009 m. liepos 13 d. Europos Parlamento ir Tarybos direktyva 2009/78/EB dėl dviračių motorinių transporto priemonių stovų (OL L 231, 2009 9 3, p. 8).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini direktyvų 2008/74/EC, 2009/1/EB, 2009/67/EB ir 2009/78/EB tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2011 m. lapkričio 1 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (8).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. spalio 21 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 262, 2011 10 6, p. 20.
   
      (2)  OL L 192, 2008 7 19, p. 51.
   
      (3)  OL L 9, 2009 1 14, p. 31.
   
      (4)  OL L 222, 2009 8 25, p. 1.
   
      (5)  OL L 231, 2009 9 3, p. 8.
   
      (6)  OL L 311, 1993 12 14, p. 1.
   
      (7)  OL L 188, 1993 7 29, p. 19.
   
      (8)  Konstitucinių reikalavimų nenurodyta.